Skjellrot

Skjellrot (latin: Lathraea squamaria) er den eneste arten i denne slekta i Norge (totalt finnes det fem til sju arter). Slekta føres nå til snylterotfamilien, men var tidligere regna som en del av maskeblomstfamilien. Plantene har ikke selv klorofyll men snylter på røttene av ask, hassel, alm, poppel og andre løvtrær.

Skjellrot er en 5-30 cm høy rosa plante med kjøttfulle, skjelliknende blader og frø som bevarer spireevnen i mange år. Under bakken har skjellrot en grå, krypende rotstengel med tilsvarende grå «skjell».

I Norge finnes arten spredt på sørøstlandet og vestover langs sørlandskysten til Askøy. 

 Referanser 



 Eksterne lenker 


Kategori:Snylterotfamilien
Kategori:Røde blomster